cyanic-selkie/wikianc huggingface dataset:
Dainik Bhaskar
Ιστορία
Το 1958 μετονομάστηκε σε Dainik Bhaskar. Η λέξη Μπασκάρ σημαίνει "ο ανατέλλων ήλιος" στα ελληνικά. Μαζί με τα γραφικά που θυμίζουν τον ήλιο που ανατέλλει, ήταν γραφτό να αντιπροσωπεύει ένα λαμπρό μέλλον.
Επέκταση
Το 1995, η Dainik Bhaskar είχε αναδειχθεί ως η πρώτη εφημερίδα σε πωλήσεις στο Μάντια Πραντές και σύμφωνα με μετρήσεις ήταν η ταχύτερα αναπτυσσόμενη ινδική εφημερίδα σε όρους αναγνωστικού κοινού. Η εφημερίδα αποφάσισε να επεκταθεί εκτός του Μάντια Πραντές, και όρισε την Τζαϊπούρ, την πρωτεύουσα του Ρατζαστάν, ως την αγορά με το υψηλότερο δυναμικό.
Το 1996, ο στόχος της Dainik Bhaskar ήταν να κάνει μια δυναμική είσοδο στην αγορά της Τζαϊπούρ με το να γίνει η δεύτερη μεγαλύτερη εφημερίδα σε πωλήσεις στην πόλη στην πρώτη της μέρα κυκλοφορίας, πωλώντας 50.000 αντίτυπα. Για την επίτευξη αυτού του στόχου, μια ομάδα 700 ερευνητών ρώτησαν 200.000 πιθανούς αναγνώστες στην Τζαϊπούρ. Με βάση την ανατροφοδότηση που έλαβαν από την έρευνα, ξαναπήγαν στα νοικοκυριά για να τους δείξουν ένα πρωτότυπο φύλλο της εφημερίδας και τους έδωσαν δυνατότητα συνδρομής προκαταβολικά. Στους πελάτες προσφέρθηκε τιμή διάθεσης ύψους 1.50 ρουπιών (χαμηλότερη σε σύγκριση με την τιμή της σε περίπτερα εφημερίδων, που ήταν 2 ρουπίες), και επιστροφή χρημάτων σε περίπτωση μη ικανοποίησης. Όταν η Dainik Bhaskar ξεκίνησε στην Τζαϊπούρ, στις 19 Δεκεμβρίου 1996, πούλησε 172.347 φύλλα. Αυτή η πρακτική επηρέασε τις πωλήσεις του πρώην επικεφαλής στις πωλήσεις εκείνη την εποχή, της Rajasthan Patrika, η οποία πωλούσε περίπου 100.000 εκείνο το διάστημα. Η Dainik Bhaskar δοκίμασε ένα παρόμοιο μοντέλο και σε άλλες πόλεις του Ρατζαστάν, συμπεριλαμβανομένων των Τζοντπούρ, Μπικάνερ, Κότα, Ουνταϊπούρ και Ατζμέρ. Αυτό ήταν ιδιαίτερα αποδοτικό και το 1999 είχε γίνει η δημοφιλέστερη αστική εφημερίδα στο Ρατζαστάν.
Ο επόμενος στόχος ήταν η πόλη-κρατίδιο Τσαντίγκαρ. Ξεκίνησε μια έρευνα πελατών, τον Ιανουάριο του 2000, καλύπτοντας 220.000 νοικοκυριά. Εκείνη την εποχή, οι αγγλόγλωσσες εφημερίδες πωλούσαν έξι φορές περισσότερα φύλλα από αυτές στα Χίντι, με την The Tribune να πουλά περίπου 50.000 αντίτυπα. Η έρευνα της Dainik Bhaskar συνιστούσε ότι οι κάτοικοι της πόλης προτιμούσαν τις αγγλικές εφημερίδες λόγω αντιλήψεων περί ποιότητας. Έτσι η εφημερίδα ενσωμάτωσε την τοπική διάλεκτο στην τοπική της έκδοση για το Τσαντίγκαρ, αναμειγνύοντας τα χίντι με τα αγγλικά. Η Dainik Bhaskar ξεκίνησε στο Τσαντίγκαρ τον Μάιο του 2000 με 69.000 φύλλα.
Τον Ιούνιο του 2000, εισήλθε στην Χαρυάνα, πωλώντας 271.000 φύλλα.
Το 2006, η Dainik Bhaskar έκανε την εμφάνιση της στο Παντζάμπ με τοπικές εκδόσεις για το Αμριτσάρ και το Τζαλαντάρ, όπου ήταν και εκεί πολύ επιτυχημένη από τις πρώτες μέρες της στην πολιτεία. Αργότερα, αύξησε την παρουσία της στη Λουντιάνα και τη Μπατίντα.
Διαδικτυακή παρουσία
Εκτός από την ιστοσελίδα της, τον Ιούνιο του 2017, η Dainik Bhaskar δημιούργησε ειδησεογραφικές εφαρμογές στις πλατφόρμες Android, iPhone και Windows.
Εκδόσεις
Η Dainik Bhaskar έχει πέντε τοπικές εκδόσεις στο Μάντια Πραντές, μια τοπική έκδοση στο Ούταρ Πραντές, τέσσερις τοπικές εκδόσεις στο Τσατίσγκαρ, 12 τοπικές εκδόσεις στο Ρατζαστάν, τρεις τοπικές εκδόσεις στη Χαρυάνα, τέσσερις τοπικές εκδόσεις στο Παντζάμπ, τέσσερις τοπικές εκδόσεις στο Μπιχάρ, τρεις τοπικές εκδόσεις στο Τζαρχάντ και από μια έκδοση για τις πολιτείες Τσαντίγκαρ, Χιμάτσαλ Πραντές, Ουτάραχαντ, Τζαμού και Κασμίρ.
Εξωτερικοί σύνδεσμοι
Κατηγορία:Εφημερίδες με τόπο έκδοσης την Ινδία
5000 (5.000 έως 5.999)
Οι αριθμοί από 5.000 έως 5.999 στην αριθμητική βάση 10, με τις πληροφορίες παραγοντοποίησης και διαιρετών τους.
Εξωτερικοί σύνδεσμοι
Κατηγορία:Φυσικοί αριθμοί
Πάβλοβα (γλυκό)
Η Πάβλοβα είναι ένα επιδόρπιο με βάση τη μαρέγκα που πήρε το όνομά του από τη διάσημη Ρωσίδα μπαλαρίνα Άννα Πάβλοβα. Είναι ένα επιδόρπιο με τραγανό εξωτερικό και μαλακό, ελαφρύ εσωτερικό που συνήθως γαρνίρεται με φρούτα και κατά προτίμηση με σαντιγί. Το όνομα στα αγγλικά προφέρεται, σε αντίθεση με το όνομα της χορεύτριας που προφέρεται. Το επιδόρπιο πιστεύεται ότι δημιουργήθηκε προς τιμήν της χορεύτριας, είτε κατά τη διάρκεια ή μετά, από μία από τις περιοδείες της στην Αυστραλία και τη Νέα Ζηλανδία το 1920. Η εθνικότητα του δημιουργού του υπήρξε αντικείμενο διαμάχης μεταξύ των δύο χωρών για πολλά χρόνια. Το 2008, η Χέλεν Λιτς δημοσίευσε το βιβλίο «Ιστορία της Πάβλοβα: Ένα κομμάτι γαστρονομικής ιστορίας της Νέας Ζηλανδίας», στο οποίο υποστήριξε ότι η παλαιότερη γνωστή συνταγή δημοσιεύθηκε στη Νέα Ζηλανδία. Έρευνα που έγινε αργότερα από τον Άντριου Γούντ και την Αναμπέλ Ουτρέχτ πρότεινε πως το επιδόρπιο προέρχεται από τις ΗΠΑ και βασίζεται σε προγενέστερο γερμανικό πιάτο.
Προέλευση
Ο Κιθ Μόνεϊ, βιογράφος της Άννα Πάβλοβα, έγραψε πως ένας σεφ ξενοδοχείου στο Γουέλινγκτον, της Νέας Ζηλανδίας, δημιούργησε το γλυκό όταν η Πάβλοβα επισκέφθηκε το μέρος το 1926 κατά τη διάρκεια της παγκόσμιας περιοδείας της.
Η καθηγήτρια Έλεν Λιτς, γαστρονομική ανθρωπολόγος στο Πανεπιστήμιο του Otago στη Νέα Ζηλανδία, έχει φτιάξει μια βιβλιοθήκη από βιβλία μαγειρικής που περιέχουν 667 συνταγές για Πάβλοβα που προέρχονται από περισσότερες από 300 πηγές. Στο βιβλίο της, «Η ιστορία της Πάβλοβα: Ένα κομμάτι γαστρονομικής ιστορίας της Νέας Ζηλανδίας», αναφέρει ότι η πρώτη συνταγή Αυστραλιανής Πάβλοβα δημιουργήθηκε το 1935 ενώ μια παλαιότερη εκδοχή της γράφτηκε το 1929 σε ένα αγροτικό περιοδικό.
Η αυστραλιανή ιστοσελίδα "Australian Flavour" δίνει μια προγενέστερη ημερομηνία του 1926 για τη δημιουργία της, υποδεικνύοντας ότι το Home Cookery for New Zealand, από την αυστραλιανή συγγραφέα Έμιλι Φάτερ, περιείχε μια συνταγή για "μαρέγκα με γέμιση φρούτων". Αυτή η συνταγή ήταν παρόμοια με τη σημερινή εκδοχή του επιδορπίου. Έχει διατυπωθεί η άποψη ότι ο Bert Sachse δημιούργησε το γλυκό στο ξενοδοχείο Esplanade, στο Περθ, της Δυτικής Αυστραλίας το 1935. Προς υπεράσπιση αυτής της άποψης, ένας συγγενής του Sachse έγραψε στην Λιτς λέγοντας ότι ο Sachse ενδέχεται να έχει καταγράψει κατά λάθος εσφαλμένη ημερομηνία της συνταγής. Η Λιτς απάντησε ότι δεν θα βρουν αποδείξεις για αυτό «επειδή απλά δεν εμφανίζεται στα βιβλία μαγειρικής πράγματι μέχρι το 1940 στην Αυστραλία.» Ωστόσο, μια συνταγή για "τούρτα Pavlova" δημοσιεύθηκε στην "Advocate" το 1935, και το 1937 στο τεύχος του "The Australian Women's Weekly" υπήρχε μια συνταγή για "γλυκιά τούρτα Πάβλοβα". Μια διαφήμιση του 1935 για ένα δαχτυλίδι χρωμίου που χρησιμοποιούσαν για να μην πέσει το γλυκό, δείχνει επίσης πως ο όρος «τούρτα Πάβλοβα» ήταν γνωστός στο Όκλαντ εκείνη τη στιγμή. Βάσει αυτών των επιχειρημάτων, ο Μάθιου Έβανς, κριτικός εστιατορίων για την εφημερίδα The Sydney Morning Herald, είπε ότι ήταν μάλλον απίθανο ότι θα μπορούσε ποτέ να βρεθεί μια οριστική απάντηση για την προέλευση της Πάβλοβα. "Οι άνθρωποι έχουν κάνει μαρέγκα με κρέμα για μεγάλο χρονικό διάστημα, δεν νομίζω ότι η Αυστραλία ή η Νέα Ζηλανδία ήταν οι πρώτες που σκέφτηκαν να το κάνουν αυτό."
Εξωτερικοί σύνδεσμοι
Κατηγορία:Γλυκά Κατηγορία:Τρόφιμα μαγειρεμένα στο φούρνο Κατηγορία:Χριστουγεννιάτικα εδέσματα Κατηγορία:Εθνικά πιάτα
Ρο (Ιταλία)
Το Ρο (ιταλικά: Rho) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Παραπομπές
Κατηγορία:Δήμοι της Μητροπολιτικής Πόλεως του Μιλάνου
Μπενγκτ Γκότφριντ Φορσέλιους
μικρογραφία|Μνημείο για τον Μπενγκτ Γκότφριντ Φορσέλιους στη γενέτειρά του, το Χάργιου-Μαντίσε Ο Μπενγκτ Γκότφριντ Φορσέλιους (γύρω στο 1660, Χάργιου-Μάντισε, Κομητεία Χάργιου, Σουηδική Εσθονία – 16 Νοεμβρίου 1688, Βαλτική Θάλασσα) ήταν ιδρυτής της δημόσιας εκπαίδευσης στην Εσθονία, συγγραφέας του πρώτου αλφαβητάριου στην εσθονική γλώσσα και δημιουργός ενός ορθογραφικού συστήματος που διευκόλυνε τη διδασκαλία και εκμάθηση της εσθονικής γλώσσας. Ο Φορσέλιους και ο Γιόχαν Χόρνουνγκ ήταν κυρίως υπεύθυνοι για την έναρξη της μεταρρύθμισης της εσθονικής λογοτεχνικής γλώσσας στα τέλη του 17ου αιώνα. Ορισμένα γερμανικά χαρακτηριστικά εγκαταλείφθηκαν και υιοθετήθηκε ένα αυστηρό ορθογραφικό σύστημα το οποίο εξακολουθούσε να στηρίζεται στη γερμανική ορθογραφία.
Το 1684, μετά την επιστροφή του στην Εσθονία, ο Φορσέλιους ίδρυσε το πρώτο κολέγιο δασκάλων, για να διδάξει τους Εσθονούς δασκάλους και τους ενοριακούς υπαλλήλους, στο Πιισκοπιμόισα κοντά στο Τάρτου (Ντόρπατ). Το μάθημα διήρκεσε δύο χρόνια, με έμφαση στην άπταιστη ανάγνωση, τη διδασκαλία της θρησκείας, τα γερμανικά, την αριθμητική και την βιβλιοδεσία. Ο Φορσέλιους εισήγαγε μια νέα μέθοδο διδασκαλίας στην οποία, αντί να παραμείνει παθητικός, κατά τη διάρκεια των μαθημάτων, ένας μαθητής διάβαζε δυνατά ενώ οι άλλοι ακολούθησαν. Το 1686, ένα αλφαβητάριο που δημιούργησε ο ίδιος τέθηκε σε χρήση στα εσθονικά σχολεία.
Όταν πέθανε ο Φορσέλιους το 1688 ίδρυσε 38 σχολεία με 800 μαθητές στις Εσθονικές περιοχές της Σουηδικής Λιβονίας και 8 σχολεία με 200 μαθητές στη σουηδική Εσθονία. Ο Φορσέλιους πνίγηκε κατά τη διάρκεια μιας καταιγίδας κατά την επιστροφή του από τη Στοκχόλμη όπου είχε μόλις διοριστεί επιθεωρητής των λιβονικών αγροτικών σχολείων με τη εξουσία να δημιουργήσει όσα θεώρησε κατάλληλα. Μεταξύ του 1687-1695 με διάταγμα των Σουηδών κρατικά σχολεία θα έπρεπε να δημιουργηθούν σε κάθε εσθονική ενορία.
Μέχρι το 1898, το 97 τοις εκατό του πληθυσμού της Εσθονίας ήταν εγγράμματο.
Εξωτερικοί σύνδεσμοι
Κατηγορία:Εσθονοί συγγραφείς
Ρομπεκκέττο κον Ιντούνο
Το Ρομπεκκέττο κον Ιντούνο (ιταλικά: Robecchetto con Induno) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Παραπομπές
Κατηγορία:Δήμοι της Μητροπολιτικής Πόλεως του Μιλάνου
Συμβούλιο του Στέμματος (Ελλάδα)
Παραπομπές
Κατηγορία:Βασίλειο της Ελλάδας
Κλίαργουοτερ
Το Κλίαργουοτερ, ή Κλιαργουότερ, (αγγλικά: Clearwater) είναι πόλη η οποία βρίσκεται στην κομητεία Πινέλλας της Φλόριντας, στις Ηνωμένες Πολιτείες, βορειοδυτικά της Τάμπα και της Αγίας Πετρούπολης. Στα δυτικά του Κλίαργουοτερ βρίσκεται ο κόλπος του Μεξικού και στα νοτιοανατολικά ο κόλπος της Τάμπα. Σύμφωνα με την απογραφή του 2010, η πόλη είχε πληθυσμό 107.685 κατοίκους. Το Κλίαργουοτερ είναι η έδρα της κομητείας Πινέλλας και είναι η μικρότερη από τις τρεις κύριες πόλεις στην μητροπολιτική περιοχή Τάμπα-Σεντ Πίτερσμπεργκ-Κλίαργουοτερ, η οποία συνήθως αναφέρεται ως Περιοχή του Κόλπου της Τάμπα.
Η Οδός Κλίβελαντ είναι μια από τις ιστορικές λεωφόρους της πόλης, και η πόλη περιλαμβάνει το στάδιο μπέιζμπολ BayCare Ballpark και το Πάρκο Coachman. Το Ενδοπαράκτιο Υδατόρρευμα χωρίζει την πόλη από την παραλία Κλίαργουοτερ.
Η πόλη είναι η τοποθεσία του Θαλάσσιου Ενυδρείου του Κλίαργουοτερ, ενώ η παγκόσμια έδρα της Εκκλησίας της Σαηεντολογίας βρίσκεται εδώ.
A Aa E Ee (ταινία στα Τελούγκου, 2009)
Πλοκή
Ο Τσάντραμ (Σρίκανθ) είναι τίμιος άνθρωπος και ένας αφοσιωμένος σύζυγος της Καλιάνι (Μίρα Τζασμίν). Η ζωή του αλλάζει όταν ανακαλύπτει ότι η έγκυος γυναίκα του πάσχει από μια σπάνια ασθένεια και πρέπει να βρει 800.000 ρουπίες για θεραπεία. Κατά τη συλλογή του ποσού, υποχρεούται να ενεργήσει ως σύζυγος της Ράμια (Σάντα), ο οποίος θεωρείται νεκρός. Ωστόσο, η Ράμια επιστρέφει ζωντανή και τώρα ο Τσάντραμ βρίσκεται ανάμεσα σε δύο γυναίκες.
Εξωτερικοί σύνδεσμοι
Κατηγορία:Ινδικές ταινίες Κατηγορία:Ταινίες του 2009
Στέλιος Γούτης
Είναι γνωστός ως  Παπα-Τριαντάφυλλος  στη σειρά  Το καφέ της Χαράς .
Σπούδασε στη Δραματική Σχολή Αθηνών του Γιώργου Θεοδοσιάδη.
Έχει συμμετάσχει τόσο στην τηλεόραση, όσο και στον κινηματογράφο.
Παραπομπές
Κατηγορία:Άνδρες ηθοποιοί Κατηγορία:Έλληνες ηθοποιοί Κατηγορία:Έλληνες ηθοποιοί τηλεόρασης Κατηγορία:Έλληνες ηθοποιοί κινηματογράφου
Δικαιώματα ΛΟΑΤ στη Ρωσία
Τα ομοφυλόφιλα άτομα στη Ρωσία έχουν ελάχιστα έως και σχεδόν ανύπαρκτα δικαιώματα. Το ποσοστό των ομοφυλόφιλων στη Ρωσία έφτανε το 2003 περίπου το 3,7%.ωστόσο μετά από το 2012 οπότε και λόγω μιας πολιτικής διακρίσεων υποστηριζόμενων από το Κράτος και την Κυβέρνηση της Χώρας το ποσοστό αυτό υπολογίζεται ότι είχε πέσει σε μόλις 1,2% το 2014. Οι περισσότεροι ομοφυλόφιλοι έχουν πλέον εγκαταλείψει τη χώρα και ζουν στο εξωτερικό.
1256 Νορμανία
Η Νορμανία (Normannia) είναι ένας αστεροειδής που περιφέρεται στην εξωτερική έως εξώτατη περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,507. Ανακαλύφθηκε το 1932 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από μία μορφή του ονόματος της Νορμανδίας.
Φυσικά χαρακτηριστικά
Η μέση διάμετρος της Νορμανίας εκτιμάται σε 69,22 χιλιόμετρα. Ο φασματικός τύπος της είναι D, ενώ το γεωμετρικό άλβεδό της είναι 0,0504. Η Νορμανία περιστρέφεται γύρω από τον εαυτό της μία φορά κάθε 6 ώρες και 48 λεπτά.
Εξωτερικοί σύνδεσμοι
Νορμανια
Δικαιώματα ΛΟΑΤ στη Ρωσία
Η Ρωσία είναι μια ιδιαίτερα συντηρητική χώρα. Κατά την εποχή της αναγέννησης και του διαφωτισμού παρέμεινε ανέπαφη με τη Δύση με σκοπό να διατηρήσει τις παραδοσιακές αντιλήψεις της. Οι πρόσφατες δημοσκοπήσεις δείχνουν ότι η συντριπτική πλειοψηφία των Ρώσων είναι ενάντια στην αποδοχή της ομοφυλοφιλίας και έδειξαν την υποστήριξή τους νόμους διακρίσεις εις βάρος των ομοφυλόφιλων.
Ούτε οι γάμοι ατόμων του ιδίου φύλου, ούτε Σύμφωνα Συμβίωσης μεταξύ ατόμων του ίδιου φύλου επιτρέπονται στη Ρωσία. Τον Ιούλιο του 2013, ο Πατριάρχης Κύριλλος, ο ηγέτης της Ρωσικής Ορθόδοξης Εκκλησίας, εκ των οποίων περίπου το 87% των Ρώσων είναι μέλη, είπε ότι η ιδέα του γάμου ατόμων του ιδίου φύλου ήταν "ένα πολύ επικίνδυνο σημάδι της Αποκάλυψης". [17] Σε μια 2011 συνέντευξη Τύπου, η επικεφαλής του Ληξιαρχείου Μόσχας, Ιρίνα Μουράβιοβα, δήλωσε:. "Οι προσπάθειες ζευγάρια του ίδιου φύλου να παντρεύονται τόσο στη Μόσχα και αλλού στη Ρωσία είναι καταδικασμένες να αποτύχουν Ζούμε σε μια κοινωνία των πολιτών, που καθοδηγείται από το ομοσπονδιακό νόμο, [και] από το Σύνταγμα που λέει ξεκάθαρα: γάμος στη Ρωσία είναι μεταξύ ενός άνδρα και μιας γυναίκας μια τέτοια γάμο [του ιδίου φύλου] δεν μπορεί να συναφθεί στη Ρωσία ".. [18] Η συντριπτική πλειοψηφία της ρωσικής κοινής γνώμης είναι επίσης, ενάντια στο γάμο ατόμων του ιδίου Φύλου. Όσον αφορά την κοινότητα LGBT δικτύου, υπάρχουν μόνο σε μεγάλες πόλεις όπως η Μόσχα και η Αγία Πετρούπολη, συμπεριλαμβανομένων των νυχτερινά κέντρα και πολιτικών οργανώσεων εκ των οποίων η συντριπτική πλειοψηφία-το 82-84%-έχουν πλέον κλείσει.
Ραντιβόι Κόρατς
Ο Ραντιβόι Κόρατς (Radivoj Korać, σερβ-κυριλ: Радивој Кораћ, 5 Νοεμβρίου 1938 – 2 Ιουνίου 1969) ήταν Γιουγκοσλάβος (από τη Σερβία) διεθνής καλαθοσφαιριστής. Ένας από τους κορυφαίους Ευρωπαίους όλων των εποχών, το 1991 ψηφίστηκε ανάμεσα στους 50 καλύτερους παίκτες όλων των εποχών από τη FIBA καταλαμβάνοντας την 7η θέση.
Δικαιώματα ΛΟΑΤ στη Ρωσία
Ιστορία
Η ομοφυλοφιλία τιμωρούνταν με φυλάκιση στο Κράτος των Ρως.Ο Τσάρος Ιβάν ο τρομερός εξέδωσε το 1569 νόμο με τον οποίο η ποινή για την ανδρική ομοφυλοφιλία τιμωρούνταν με εκτέλεση. Μετά την Οκτωβριανή επανάσταση το 1918 η ομοφυλοφιλία αποποινικοποιήθηκε από τον Λένιν αλλά ακόμα και στο αθεϊστικό καθεστώς που αυτός ίδρυσε παρόλο που δεν υπήρχε η παραμικρή θρησκευτική επιρροή παρέμεινε κοινωνικά στιγματισμένη και μη προστατευμένη από τυχόν διακρίσεις. Ο διάδοχος του Λένιν, ο Στάλιν στο πλαίσιο της συντηρητικής στροφής του προκειμένου να εξυπηρετήσει κρατικά συμφέροντα και να αναδιοργανώσει το κράτος υποστήριξε τη Ρωσική εκκλησία καθιστώντας την όμως ένα μέσο κομματικής προπαγάνδας του ΚΚ της ΕΣΣΔ και ποινικοποίησε εκ νέου την ομοφυλοφιλία με νόμο το 1936 σύμφωνα με τον οποίο όποιος ομοφυλόφιλος συλλαμβάνονταν στελνόταν σε καταναγκαστικά έργα στη Σιβηρία στα οποία οι συνθήκες εργασίας ήταν άθλιες και πολλά άτομα έχασαν τη ζωή τους. Η ομοφυλοφιλία αποποινικοποιήθηκε εκ νέου το 1993 μετά την κατάρρευση της ΕΣΣΔ από τον πρόεδρο Μπόρις Γιέλτσιν.Ωστόσο ο κοινωνικός και πολιτικός στιγματισμός της διατηρήθηκε πολύ ισχυρός. Η ανάληψη της εξουσίας από τον Βλαντίμιρ Πούτιν σήμανε μια πιο αυστηρή πολιτική στα δικαιώματα των ΛΟΑΤ και σταδιακά πολλές περιφέρειες της Ρωσίας υιοθέτησαν νόμους περιορισμού των δικαιωμάτων των σεξουαλικών μειονοτήτων. Ο διάδοχος του στη Ρωσική Προεδρία Ντμίτρι Μεντβέντεφ έλαβε μερικά μέτρα φιλελευθεροποίησης της χώρας τα οποία όμως δεν είχαν καθόλου ουσιαστικά αποτελέσματα.Η επανεκλογή του Πούτιν στο αξίωμα του Προέδρου σημαδεύτηκε από την καθολική ψήφιση του νομού της γκέι προπαγάνδας ο οποίος σχεδόν ποινικοποίησε την ομοφυλοφιλία κατατάσσοντας την στην κατηγορία των μη παραδοσιακών σχέσεων μαζί με την παιδεραστία και την κτηνοβασία. Παρόμοιοι νόμοι ψηφίστηκαν τους επόμενους μήνες.
Ραντιβόι Κόρατς
Βιογραφία
Γεννήθηκε στο Σόμπορ της Σερβίας (Βασίλειο της Γιουγκοσλαβίας) και μετακόμισε στο Βελιγράδι σε νεαρή ηλικία παίζοντας αρχικά ποδόσφαιρο, ενώ διακρίνονταν και στο στίβο έχοντας ως καλύτερη επίδοση στο ύψος ανδρών τα 1,99 μέτρα. Όμως η ανάπτυξή του τον έστρεψε στην καλαθοσφαίριση κάνοντας ντεμπούτο στο πρωτάθλημα πρώτης κατηγορίας σε ηλικία 16 ετών αγωνιζόμενος ως πάουερ φόργουορντ. Ξεκίνησε να παίζει στο Βελιγράδι σε σχετικά μεγάλη ηλικία με τα σημερινά πρότυπα, στα 16, αλλά ήταν το ψηλότερο παιδί στην τάξη και έπαιζε κοντά στο καλάθι. Ο Κόρατς έπαιξε στην ίδια θέση για τους ομάδα νέων της OKK του Βελιγραδίου το 1954, παρά το ότι ήταν μόλις 1,93 μέτρα, διέθετε όμως εξαιρετικό άλμα. Από την αρχή της καριέρας του, φορούσε τον αριθμό 5 στη φανέλα του.
Δικαιώματα ΛΟΑΤ στη Ρωσία
Pride
Στη Ρωσία δεν έχει διεξαχθεί ποτέ ως τώρα νόμιμη παρέλαση υπερηφάνειας. Τα Πράιντ ποτέ δεν έπαιρναν άδεια από τις αρχές για να διεξαχθούν. Το ΕΔΑΔ καταδίκασε τη Ρωσία το 2011 να πληρώσει αποζημίωση στους ακτιβιστές που είχαν φέρει την υπόθεση στα δικαστήρια και να φροντίσει για σωστή διεξαγωγή πραιντ τόσο στη Μόσχα όσο και στην Αγία Πετρούπολη. Ωστόσο ο Ρώσος υπουργός δικαιοσύνης δήλωσε πως η Ρωσία δεν θα υπακούσει σε μια απόφαση που της ζητάει να αγνοήσει τη συντριπτική άποψη της κοινής γνώμης και που εξυπηρετεί σκοτεινά συμφέροντα ενώ ανέφερε ότι η απόφαση δεν έχει ισχύ στη Ρωσία μια και η χώρα δεν ανήκει στην Ε.Ε ούτε και επιθυμεί να γίνει μέλος της υποδεικνύοντας χώρες που έχουν πιο αυστηρή νομοθεσία για την ομοφυλοφιλία Απόπειρες να διοργανωθούν Πράιντ χωρίς άδεια κατέληξαν σε βίαια επεισόδια με συλλήψεις κυρίως υποστηρικτών των ΛΟΑΤ δικαιωμάτων ενώ πολλά άτομα που ερχόταν από το εξωτερικό για να λάβουν μέρος στα Πράιντ δεν μπόρεσαν να εισέλθουν στη χώρα. Το 2012 η Ρωσία με απόφαση του ανώτατου δικαστηρίου απαγόρευσε τα γκέι Πράιντ για 100 χρόνια με 15 ψήφους υπέρ και 0 κατά ενώ το 2013 με τον νόμο περί γκέι προπαγάνδας τα γκέι Πράιντ θεωρήθηκε ότι προπαγανδίζουν την ομοφυλοφιλία και απαγορεύτηκαν δια παντός. Το 2015 η κυβέρνηση της χώρας πέρασε από το κοινοβούλιο νόμο που επιτρέπει στο ανώτατο δικαστήριο της χώρας να μην υπακούει καθόλου στις αποφάσεις του ΕΔΑΔ κάτι που είχαν ήδη κάνει χώρες όπως το Ιράν, η Αίγυπτος και η Αρμενία.
Ραντιβόι Κόρατς
Καριέρα σε συλλόγους
Αγωνίστηκε γρήγορα στην ανδρική ΟΚΚ Μπέογκραντ για 13 χρόνια από το 1954 με προπονητή τον Μπόρισλαβ Στάνκοβιτς, με την οποία κέρδισε τέσσερις τίτλους της Γιουγκοσλαβικού πρωταθλήματος, δύο Κύπελλα και ήταν ο κορυφαίος σκόρερ της σεζόν επτά φορές (επίδοση ρεκόρ που παραμένει), πετυχαίνοντας 5.185 πόντους στο πρωτάθλημα και έχοντας μέσο όρο 30,7 πόντους ανά παιχνίδι, ενώ ο μέσος όρος τα χρόνια που ήταν πρώτος σκόρερ είναι 32,7. Το άθλημα δεν ήταν ιδιαίτερα ανεπτυγμένο στη χώρα και έχοντας συμπαίκτες τον Σλόμπονταν Γκόρντιτς, τον Μίοντραγκ Νίκολιτς, τον Τράικο Ράικοβιτς και άλλους έκαναν όλο και περισσότερους να αρχίζουν να παρακολουθούν αυτό το άθλημα και να ενδιαφέρονται για κάτι που αργότερα θα γίνει σήμα κατατεθέν της Γιουγκοσλαβίας. Ο πρώτος τίτλος πρωταθλήματος ήρθε το 1958 διακόπτοντας την κυριαρχία του Ερυθρού Αστέρα. Το 1962 είχε πετύχει 74 πόντους σε αγώνα πρωταθλήματος, ρεκόρ που καταρρίφθηκε δύο δεκαετίες αργότερα. Συνολικά με την ομάδα του Βελιγραδίου σημείωσε 5.796 πόντους παραμένοντας ο πρώτος σκόρερ του συλλόγου ακόμα και σήμερα. Έγινε παγκόσμια γνωστός για το ρεκόρ που πέτυχε τη σεζόν 1964–65 αγωνιζόμενος με τα χρώματα της ΟΚΚ, όταν σημείωσε σε έναν αγώνα 99 πόντους με αντίπαλο την Alvik BK Stockholm στο Βελιγράδι για το Ευρωπαϊκό Κύπελλο Πρωταθλητριών (14 Ιανουαρίου 1965, αποτέλεσμα 155–57), επίδοση που παραμένει ως ρεκόρ της διοργάνωσης, ευστοχώντας σε 11 ελεύθερες βολές και 44 προσπάθειες δύο πόντων. Στον πρώτο αγώνα στη Στοκχόλμη (επίσης νικηφόρο 136–90) είχε σημειώσει 71 πόντους. Η επίδοση αυτή ήταν δεύτερη καλύτερη στον κόσμο εκείνη την εποχή μετά τους 100 πόντους του Ουίλτ Τσάμπερλεϊν το 1962. Ο ίδιος μάλιστα κατά τη διάρκεια του αγώνα δεν γνώριζε πόσο κοντά είχε φτάσει στην κατάρριψη της επίδοσης του Αμερικανού μύθου. Στον επόμενο γύρο οι Γιουγκοσλάβοι κληρώθηκαν με την Πρωταθλήτρια Ελλάδας ΑΕΚ. Στις 11 Φεβρουαρίου η ΑΕΚ νίκησε στην Αθήνα με 85–78 με τον Κόρατς να πετυχαίνει 37 πόντους. Στο Βελιγράδι η ΟΚΚ Μπέογκραντ νικάει με 101–84 με τον Κόρατς να πετυχαίνει 42 πόντους. Στον επόμενο γύρο η γιουγκοσλαβική ομάδα αποκλείστηκε αλλά ο Κόρατς έκλεισε τη συμμετοχή του με μέσο όρο 54 πόντους ανά αγώνα, επίδοση που παραμένει ακατάρριπτο ρεκόρ.
Δικαιώματα ΛΟΑΤ στη Ρωσία
Η κοινή γνώμη
Η Κοινή γνώμη είναι κάθετα αντίθετη στα δικαιώματα των ομοφυλόφιλων. Το 2014 σε δημοσκόπηση της Ε.Ε παρατηρήθηκε ότι το 91% των Ρώσων δήλωσε ότι δεν εγκρίνει τον ομοφυλοφιλικό γάμο, το 85% δήλωσε ότι δεν πρέπει η ομοφυλοφιλία να γίνει αποδεκτή από την κοινωνία και το 72% χαρακτήρισε την ομοφυλοφιλία ως ασθένεια που όμως πιστεύουν ότι θεραπεύεται.Μόνο το 8% δήλωσε ότι η ομοφυλοφιλία πρέπει να γίνει αποδεκτή από την κοινωνία και μόνο το 6% δήλωσε ότι εγκρίνει τον ομοφυλοφιλικό γάμο και την υιοθέτηση παιδιού.
Ραντιβόι Κόρατς
Καριέρα σε συλλόγους
Ακόμα μεγαλύτερη διεθνή φήμη απέκτησε και για το επίτευγμά του να ευστοχήσει σε 100/100 ελεύθερες βολές, κατά τη διάρκεια μίας τηλεοπτικής εκπομπής στο Βέλγιο. Εκεί του ζητήθηκε να σουτάρει 100 βολές σε μπασκέτα που υπήρχε μέσα στο στούντιο και μάλιστα προηγουμένως είχε ρωτηθεί από τον παρουσιαστή σε πόσες πίστευε ότι θα μπορέσει να ευστοχήσει και είχε απαντήσει 70 με 80. Εκτός από το ότι είχε μεγάλη έφεση σκοραρίσματος από οποιοδήποτε σημείο στο παρκέ - κάτι που δίδαξε ο ίδιος - το μεγάλο του όπλο τα ριμπάουντ. Μπορούσε να παλέψει για τη μπάλα με αντιπάλους ψηλότερους από αυτόν. Το επίσημο στατιστικό φύλλο της εθνικής ομάδας της Γιουγκοσλαβίας δείχνει ότι ο Κόρατς μοιράζεται την πρώτη θέση με τον Κρέζιμιρ Τσόσιτς σε αυτήν την κατηγορία. έκαστος κατά μέσο όρο 7 ριμπάουντ ανά παιχνίδι. Ήταν ιδιαίτερα δύσκολος για τους αντιπάλους λόγω της ταχύτητάς του, του αριστερού χεριού του και της μεγάλης αίσθησης του χώρου. Ιδιαίτερος ήταν και ο τρόπος που εκτελούσε τις ελεύθερες βολές: το έκανε με τα δύο χέρια, κρατώντας την μπάλα ακριβώς πάνω από το πάτωμα και ρίχνοντάς την από κάτω. Γνωστός ως αριστερόχειρας, είχε όλες τις ιδιότητες που κάθε παίκτης θέλει: σε μια εποχή που οι παίκτες δεν είχαν τις τρέχουσες φυσικές τους ιδιότητες, οι αθλητικές του ικανότητες ήταν ανώτερες από αυτές των υπολοίπων, με αποτέλεσμα ασυνήθιστη ευελιξία. Η δημοσιότητα του ήταν η αιτία να γίνει ο πρώτος Ευρωπαίος που είχε προσκληθεί να γίνει μέλος της ομάδας επίδειξης των Χάρλεμ στις ΗΠΑ.
Το 1967 εντάχθηκε στη Σταντάρ Λιέγης (Standard BC Liège) και έγινε πρωταθλητής στο Βέλγιο με την ομάδα το 1967–68 και αναδείχθηκε πρώτος σκόρερ του πρωταθλήματος. Ήταν επίσης πρώτος σκόρερ στην Ιταλική Λίγκα όταν έπαιζε με την Πάδοβα (581 πόντοι) αν και η ομάδα του ήταν αρκετά αδύναμη και υποβιβάστηκε στη δεύτερη κατηγορία.
Δικαιώματα ΛΟΑΤ στη Ρωσία
Η κοινή γνώμη
Υποστήριξη για το γάμο ομοφύλων (2014 δημοσκόπηση)
Ραντιβόι Κόρατς
Διεθνής καριέρα
Έκανε το ντεμπούτο του για την Εθνική Γιουγκοσλαβίας το 1958 με προπονητή τον Αλεξάνταρ Νίκολιτς. Στην εθνική ομάδα, έπαιξε 157 παιχνίδια και σημείωσε 3.153 πόντους (κατά μέσο όρο 20,8). Ο μέσος όρος πόντων του παρέμεινε ως ο υψηλότερος στην ιστορία της Εθνικής Γιουγκοσλαβίας, ενώ αριθμητικά είναι τέταρτος. Η παρουσία του στην Εθνική συνδυάστηκε με την άνοδο του γιουκοσλαβικού μπάσκετ στις κορυφαίες θέσεις του κόσμου. Ο Κόρατς ήταν πρώτος σκόρερ στους Ολυμπιακούς Αγώνες της Ρώμης του 1960, με μέσο όρο 23,6 πόντων με την ομάδα να περιορίζεται στην έκτη θέση, ενώ ο ίδιος αναδείχθηκε καλύτερος αθλητής στη Γιουγκοσλαβία. Στη διοργάνωση του 1968 κέρδισε το ασημένιο μετάλλιο με την εθνική του. Η διοργάνωση εκείνη επιβεβαίωσε την άνοδο του γιουγκοσλαβικού μπάσκετ με τους «πλάβι» να γνωρίζουν την ήττα στον πρώτο γύρο από τις Ηνωμένες Πολιτείες με 73–58 και να νικούν την Ιταλία στην παράταση με το 80–69 (κανονική διάρκεια 65–65). Ο Κόρατς έπαιξε και στα 45 λεπτά στη συνάντηση και η ευστοχία του από τη γραμμή των ελεύθερων βολών (16 στις 18, συνολικά 18 πόντοι, με την αστοχία του στις προσπάθειές εντός παιδιάς να μην είναι τελικά καθοριστική) ήταν αυτή που έδωσε τη μεγάλη νίκη. Στον ημιτελικό της 22ας Οκτωβρίου ήρθε μία ακόμη επιτυχία ενάντια στα προγνωστικά επί της Σοβιετική Ένωση μετά από συγκλονιστικό αγώνα με 63– 62. Ο Κόρατς σημείωσε 12 πόντους με τις δύο ελεύθερες βολές του Ίβο Ντανέου στα δύο δευτερόλεπτα πριν τη λήξη να δίνουν την πρόκριση. Ο τελικός ήταν αμερικανική υπόθεση όπως και σε όλα τα προηγούμενα τουρνουά. Ο Κόρατς έκλεισε τη διοργάνωση με μέσο όρο 12,6 πόντους.
Δικαιώματα ΛΟΑΤ στη Ρωσία
Η κοινή γνώμη
Η Ρωσία είναι κοινωνικά συντηρητική τα δικαιώματα των ΛΟΑΤ, με τις δημοσκοπήσεις του 2014 να δείχνουν πολύ μεγάλη πλειοψηφία των Ρώσων να α επιθυμεί να αντιταχθεί όχι μόνο στα ανθρώπινα δικαιώματα των ομοφυλόφιλων αλλά και την υποστήριξη τους προς νόμους που εισάγουν τεράστιες διακρίσεις εις βάρος των ΛΟΑΤ. [32] [33] [34]
Ραντιβόι Κόρατς
Διεθνής καριέρα
Δύο ασημένια μετάλλια κατέκτησε σε Παγκόσμια Πρωταθλήματα (1963, 1967). Στην παγκόσμια διοργάνωση του 1963 η Γιουγκοσλαβία έφθασε μέχρι τον ημιτελικό, όπου με 24 πόντους του Κόρατς στην συνάντηση με τη Γαλλία η άνετη νίκη με 99–63 εξασφάλισε το πρώτο παγκόσμιο μετάλλιο στη βαλκανική χώρα. Στην προηγούμενη διοργάνωση του 1959 η Γιουγκοσλαβία δεν συμμετείχε. Ο Κόρατς είχε μέσο όρο 16,4 πόντους και ήταν πρώτος σκόρερ της ομάδας και τέταρτος της διοργάνωσης. Το επόμενο Παγκόσμιο Πρωτάθλημα που ήταν προγραμματισμένη το 1966 στο Μοντεβιδέο (Ουρουγουάη) αναβλήθηκε για ένα χρόνο λόγω της δύσκολης πολιτικής κατάστασης στη χώρα και αντ' αυτού η FIBA ​​αποφάσισε να πραγματοποιήσει ένα ανεπίσημο διεθνές τουρνουά στη Χιλή με τη συμμετοχή των καλύτερων ομάδων μπάσκετ. Σε αυτό οι Γιουγκοσλάβοι, με πρωταγωνιστή τον Κόρατς, κατέλαβαν την πρώτη θέση, μπροστά από τις ομάδες των ΗΠΑ και της ΕΣΣΔ, κάτι που δεν επαναλήφθηκε στη διοργάνωση του 1967 κατατάχθηκαν στη δεύτερη θέση χάνοντας τον τελικό από τους Σοβιετικούς με 71–59. Ο Κόρατς συμπεριλήφθηκε στην καλύτερη ομάδα της διοργάνωσης. Ήταν επίσης 4 φορές πρώτος σκόρερ του Ευρωπαϊκού Πρωτάθληματος Μπάσκετ (1959- μέσος όρος 27,6 πόντοι, 1961- μέσος όρος 24,0 πόντοι, 1963- μέσος όρος 26,4 πόντοι, 1965- μέσος όρος 21,6 πόντοι ), επίδοση ρεκόρ που κατέχει με το Νίκο Γκάλη. Στο Ευρωπαϊκό Πρωτάθλημα του 1967 δεν κλήθηκε όπως και ο Ντανέου και το αποτέλεσμα ήταν να κατρακυλήσει η Γιουγκοσλαβία στην 9η θέση. Ο μέσος όρος στις διοργανώσεις του Ευρωπαϊκού Πρωταθλήματος (24,8 πόντοι) είναι ο δεύτερος υψηλότερος μόνο πίσω από το Γκάλη (31,2), ενώ το σύνολο των 844 πόντων τον κατατάσει στην 9η θέση όλων των εποχών. Το 1961 αναδείχθηκε και καλύτερος παίκτης της διοργάνωσης. Στη διοργάνωση του 1965 σημειώσε το νικητήριο καλάθι 17 δευτερόλεπτα πριν τη λήξη στον αγώνα με την Ιταλία (αποτέλεσμα 83–82). Καλύτερη επίδοσή του με την εθνική ήταν 42 πόντοι με αντίπαλο το Ισραήλ. Σύμφωνα με έναν υπολογισμό που βασίστηκε σε λεπτά παιχνιδιού, ήταν ο καλύτερος παίκτης στην ιστορία της εθνικής ομάδας με δεύτερο το Ντράζεν Πέτροβιτς.
Δικαιώματα ΛΟΑΤ στη Ρωσία
Η κοινή γνώμη
Διακριτική μεταχείριση στην απασχόληση [ Επεξεργασία ] Anton Κρασόφσκι, μια άγκυρα τηλεοπτικών ειδήσεων σε κυβέρνηση-run KontrTV, αμέσως απολύθηκε [35] από τη δουλειά του, τον Ιανουάριο του 2013, όταν είχε ανακοινωθεί κατά τη διάρκεια ζωντανής εκπομπής ότι είναι ομοφυλόφιλος και αηδιασμένος από την εθνική αντι-γκέι "προπαγάνδα" της νομοθεσίας που είχε έχουν προταθεί αλλά δεν έχει ακόμη περάσει. [17] [36]
Ραντιβόι Κόρατς
Διεθνής καριέρα
Συμμετείχε σε δύο επιλογές της Μικτής Ευρώπης (FIBA All-Star) το 1964 και το 1965. Το 1964 σε αγώνα στη Μαδρίτη με αντίπαλο την πρωταθλήτρια Ευρώπης Ρεάλ Μαδρίτης (17 Μαΐου, ο πρώτος στην ιστορία της Μικτής Ευρώπης, αποτέλεσμα 91–87, σημείωσε 37 πόντους) και το 1965 στη Κρακοβία της Πολωνίας με μία ακόμα νίκη επί της Ρεάλ με 101–83 (24 πόντοι) και σε ένα ακόμη αγώνα με την τοπική Βίσλα (αποτέλεσμα 70–78, 24 πόντοι). Και στους τρεις αγώνες ο Κόρατς ήταν πρώτος σκόρερ των συναντήσεων.
Δικαιώματα ΛΟΑΤ στη Ρωσία
Η κοινή γνώμη
Τον Σεπτέμβριο του 2013, Khabarovsk δάσκαλος και ακτιβιστής των δικαιωμάτων των ομοφυλοφίλων, Alexandr Yermoshkin, απολύθηκε από δύο δουλειές του ως δάσκαλος σε σχολείο και πανεπιστήμιο ερευνητής. [37] Μια εβδομάδα νωρίτερα, είχε δεχθεί επίθεση από μέλη μιας τοπικής νεοναζιστικής ομάδας "Shtolz Khabarovsk ". [38] [ νεκρός σύνδεσμος ] Μια ομοφοβική ακτιβιστική ομάδα που ονομάζεται "Κίνηση ενάντια στην προπαγάνδα των σεξουαλικές διαστροφές" είχε αγωνιστεί για την απόλυσή του. [39] [ νεκρός σύνδεσμος ]
Ραντιβόι Κόρατς
Διεθνής καριέρα
thumb|Ο Ραντιβόι Κόρατς με τη φανέλα της ΟΚΚ Μπέογκραντ
Το τέλος και η αναγνώριση
Εκτός από τις εντυπωσιακές ικανότητές του στο μπάσκετ, αυτό που τον έκανε σύμβολο της πρώην γιουγκοσλαβικής κουλτούρας μπάσκετ ήταν ο τρόπος ζωής του. Ήταν διανοούμενος μακριά από το γήπεδα, ο αποκαλούμενος και Žućko (από την οδό που συνήθιζε να περνά τον ελεύθερο χρόνο του), παρακολουθούσε θέατρο και απολάμβανε τη μουσική και το διάβασμα βιβλίων. Ήταν ανώτερος προπτυχιακός από τη Σχολή Ηλεκτρολόγων Μηχανικών (ETF), στο Πανεπιστήμιο του Βελιγραδίου. Ήταν χαμηλών τόνων, αντιστάρ (με την σύγχρονη ορολογία) και μάλλον αντιδημοσιογραφικός τύπος.
Δικαιώματα ΛΟΑΤ στη Ρωσία
Απόψεις των πολιτικών κομμάτων
Ο ομοσπονδιακός νόμος για την απαγόρευση των ΛΟΑΤ προπαγάνδας ψηφίστηκε ομόφωνα από τη Ρωσική Δούμα με όλους τους βουλευτές να ψηφίζουν υπέρ ενώ έτσι όπως το νομοσχέδιο τροποποιήθηκε τον υπάρχοντα νόμο για την προστασία των παιδιών, είναι πολύ ρατσιτσικός. Λίγα πολιτικά κόμματα τα οποία βρίσκονται εκτός κοινοβουλίου και τα οποία έχουν ιδιάιτερα χαμηλά ποοστά κάτω από 1-2% έχουν εκφράσει περιορισμένη υποστήριξη προς τους ομοφυλόφιλους ενώ τα μεγάλα κόμματα με κοινοβουλευτική εκπροσώπηση έχουν πάρει θέση κατά των ομοφυλόφιλων και των δικαιωμάτων τους λόγω της ομοφοβικής άποψης που κυριαρχεί συντριπτικά στους Ρώσους ψηφοφόρους.
Ραντιβόι Κόρατς
Το τέλος και η αναγνώριση
Ο Κόρατς σκοτώθηκε σε ηλικία μόλις 31 ετών, σε τροχαίο δυστύχημα στις 2 Ιουνίου 1969 λίγο έξω από το Σεράγεβο. Ήταν ο πρώτος αθλητής που θάφτηκε στην Alley of the Greats στο Βελιγράδι. Η Γιουγκοσλαβική ομοσπονδία τον τίμησε βγάζοντας την ημερομηνία από το καλεντάρι των πρωταθλημάτων της, έτσι κανένας αγώνας δεν έγινε από τότε στην Γιουγκοσλαβία. Η ομάδα του είναι ο πρώτος σύλλογος που επέτρεψε η FIBA ​​να εισαγάγει τον αριθμό 16, έτσι ώστε ο σύλλογος να μπορεί να αποσύρει πέντε του Κόρατς από τη χρήση, με τα νούμερα της εποχής να είναι υποχρεωτικά από το 4 έως το 15. Δύο χρόνια αργότερα, το ευρωπαϊκό τμήμα της FIBA δημιούργησε στη μνήμη του το Κύπελλο Κόρατς (1971). Η Παγκόσμια Ομοσπονδία του αθλήματος τον συμπεριέλαβε στους 50 κορυφαίους μπασκετμπολίστες όλων των εποχών το 1991 με την ευκαιρία της επετείου ενός αιώνα του αθλήματος. Η Ομοσπονδία μπάσκετ της Σερβίας ονόμασε, επίσης, τη διοργάνωση του εγχώριου κυπέλλου της, ως «Κύπελλο Ραντιβόι Κόρατς» (Kup Radivoja Koraća). Τέσσερις σύλλογοι μπάσκετ στην Ευρώπη φέρουν το όνομά του. Ο Κόρατς κέρδισε τιμητικά μία θέση στο Hall of Fame της FIBA (2007), όπου ήταν στην πρώτη σειρά των εισαχθέντων και την επόμενη χρονιά ονομάστηκε ως μία από τους 50 μεγαλύτερες μορφές της Ευρωλίγκας.
Δικαιώματα ΛΟΑΤ στη Ρωσία
Νομοθεσία και ορισμός του γάμου
Το ρωσικό Σύνταγμα ορίζει ρητά τον γάμο μεταξύ άντρα και γυναίκα. Όλα σχεδόν τα ζευγάρια παντρεύονται με θρησκευτικό γάμο.Υπάρχει επίσης ο ελάχιστα διαδεδομένος πολιτικός γάμος. Σύμφωνο συμβίωσης δεν υπάρχει στη νομοθεσία.Δεν επιτρέπεται στους ομοφυλόφιλους να έχουν την υιοθεσία παιδιών.Ο Ρώσος υπουργός δικαιοσύνης κατά τη συνάντηση του με τον πατριάρχη Κύριλλο της Ρωσικής ορθόδοξης εκκλησίας την ημέρα της Ορθοδοξίας δήλωσε ότι η Ρωσία πάντα θα ζητά τη συμβουλή και την άδεια της εκκλησίας προκειμένου να περάσει έναν νόμο και πως η Ρωσία δεν θα παρακμάσει ποτέ ηθικά σαν τη δύση για να τιμά το ""αφύσικο"" αλλά θα προστατέψει τις πατροπαράδοτες αξίες τονίζοντας το χρέος του κράτους να παραδώσει μια κοινωνία με τις αξίες αμετάβλητες και άθικτες από όπως ακριβώς τις παρέλαβαν.
Ραντιβόι Κόρατς
Το τέλος και η αναγνώριση
Το 2012, 4.000 θεατές γέμισαν το Sava Centar στο Βελιγράδι για την επίσημη πρεμιέρα μιας ταινίας για τον Κόρατς. Σε σκηνοθεσία του Γκόραν Μάτιτς, ο τίτλος είναι "Ginger"-η αγγλική μετάφραση του ψευδωνύμου του, "Zucko". Πρόκειται για ένα ντοκιμαντέρ με αναπαράσταση σκηνών από τη ζωής του βασισμένο στις μαρτυρίες φίλων και αντιπάλων του. Η ταινία έχει κερδίσει πολλά βραβεία σε διεθνή φεστιβάλ. Το Σεπτέμβριο του 2022 εισήχθη στο Naismith Memorial Basketball Hall of Fame.
Τίτλοι
ΟΚΚ Μπέογκραντ Σταντάρ Λιέγης Εθνική Γιουγκοσλαβίας
Μπάντα του Ελληνικού Ναυτικού
μικρογραφία|Η μπάντα παρελαύνει στην [[Σόφια της Βουλγαρίας, το 2009.]] Η Μουσική του Ελληνικού Πολεμικού Ναυτικού είναι ελληνική στρατιωτική μπάντα. Η Μουσική ΠΝ ιδρύθηκε τον Απρίλιο του 1879. Η μπάντα στρατοπεδεύει στο Ναυτικό Οχυρό του Βοτανικού στο κέντρο της Αθήνας και υπάγεται στην Διεύθυνση Εθιμοτυπίας και Δημοσίων Σχέσεων του Γενικού Επιτελείου Ναυτικού.
Στα 143 χρόνια ύπαρξής της, η μπάντα έχει εκπροσωπήσει το Πολεμικό Ναυτικό σε μεγάλες κρατικές εκδηλώσεις. Έχει εμφανιστεί στο ραδιόφωνο και την τηλεόραση, ενώ στο ενεργητικό της υπάρχουν και πολλές περιοδείες στο εξωτερικό. Η μπάντα συμμετείχε στην τελετή έναρξης των Ολυμπιακών Αγώνων του 1896 και των Ολυμπιακών Αγώνων του 2004. Επίσης έχει συμμετάσχει σε διάφορα φεστιβάλ για στρατιωτικές μπάντες στην Ευρώπη. Τμηματάρχης και Αρχιμουσικός της μπάντας είναι ο Πλωτάρχης Αντώνιος Καραγουδάκης.
Παραπομπές
Κατηγορία:Ελληνικό Πολεμικό Ναυτικό
Γυμνοσοφία
Η γυμνοσοφία ήταν ένα κίνημα και μία φιλοσοφία που ασκήθηκε στην Ευρώπη και τις Ηνωμένες Πολιτείες από τα τέλη του 19ου αιώνα έως τα μέσα του 20ου αιώνα. Η πρακτική περιελάμβανε γύμνια, ασκητισμό και διαλογισμό.
Ιστορία
Στις αρχές του 20ού αιώνα, ο όρος χρησιμοποιήθηκε από διάφορες ομάδες για να υποδηλώσει μια ευρεία φιλοσοφία που περιλάμβανε ως κεντρική σκέψη ότι το γυμνό ανθρώπινο σώμα είναι μια φυσική κατάσταση και πρέπει να είναι ευρέως αποδεκτό για τη βελτίωση της κοινωνίας. Αυτή η φιλοσοφία σχετίζεται στενά, και συχνά ισοδύναμα, με το γυμνισμό και έχει στενή σχέση με το κίνημα των χίπις.
Το κίνημα είναι γνωστό κυρίως από τρεις οργανισμούς, την Αγγλική Γυμνοσοφική Κοινωνία, την Διεθνής Κοινωνία της Γυμνοσοφίας (Societe Internationale de Gymnosophie) και την Αμερικανική Γυμνοσοφική Ένωση. Το 1919, ο δάσκαλος της γιόγκα Μπλονς ΝτεΒρις, άνοιξε ένα Ινστιτούτο Γιόγκα Γυμνοσοφίας στη Νέα Υόρκη που συνδύαζε τον Ανατολίτικο χορό και τη Γιόγκα. Η Αγγλική Γυμνοσοφική Κοινωνία ιδρύθηκε το 1922 και μετονομάστηκε σε Νέα Γυμνοσοφική Εταιρεία το 1926. Ένα από τα πρώτα μέλη ήταν ο Τζέραλντ Γκάρντνερ, ο οποίος το 1945 ίδρυσε το «Five Acres Club», φαινομενικά ως λέσχη γυμνιστών, αλλά ως βιτρίνα για τους Γουίκανς, καθώς αυτή η θρησκεία ήταν παράνομη στην Αγγλία μέχρι το 1951. Η Διεθνής Κοινωνία της Γυμνοσοφίας ιδρύθηκε το 1926 στη Γαλλία.
Ο Δρ Μόρις Πάρμλι (1882-1969), καθηγητής κοινωνιολογίας στο City College της Νέας Υόρκης, έγραψε από το 1923 έως το 1924 το βιβλίο, The New Gymnosophy, με τον τίτλο να αλλάζει σε Nudism In Modern Life σε μεταγενέστερες εκδόσεις. Συμμετείχε στην ίδρυση της Αμερικανικής Γυμνοσοφικής Ένωσης το 1930.
Το 1932, ιδρύθηκε το Rochester Gymnosophy League στο Πέριντον της Νέας Υόρκης. Το 1933, ιδρύθηκε το Dunedin Gymnosophy Club στη Νέα Ζηλανδία. Ο βιοχημικός και ιστορικός Τζόζεφ Νήνταμ ήταν γνωστό ότι εξασκούσε γυμνοσοφία.
Τα τελευταία χρόνια, η λέξη γυμνοσοφία έχει αρχίσει να χρησιμοποιείται ως όρος για μια νέα, πιο πνευματική και ολιστική, ελεύθερη κουλτούρα σώματος.
Η λέξη «γυμνοσοφία» στη λογοτεχνία
Ένα διάσημο ποίημα από το βιβλίο Non Serviam του 1945, του Σουηδού συγγραφέα Γκούναρ Έκελοβ, ονομάζεται «Gymnosofisten», (Γυμνοσοφιστής).
Στο Δον Κιχώτης:«… σε περιφρόνηση και παρά τον ίδιο το φθόνο, και όλους τους μάγους που η Περσία, ή οι Μπράμαν στην Ινδία, ή οι Γυμνοσοφιστές στην Αιθιοπία έχουν παράγει…»
Εξωτερικοί σύνδεσμοι
Κατηγορία:Γύμνια Κατηγορία:Γυμνισμός Κατηγορία:Διαλογισμός Κατηγορία:Ασκητισμός
Δαμιανός Α΄ Ιεροσολύμων
Βιογραφικά στοιχεία
Ο κατά κόσμο Δημήτριος Κασιώτης γεννήθηκε στον Μαραθόκαμπο Σάμου και οι γονείς του ονομάζονταν Κωνσταντίνος και Ελισάβετ. Δεν σπούδασε Θεολογία. Σε ηλικία 20 ετών παντρεύτηκε την κόρη ενός ιερέα, σύντομα όμως πέθανε και η σύζυγος και η κόρη του. Το 1872 πήγε στα Ιεροσόλυμα και το 1873 εκάρη μοναχός και εντάχτηκε στην Αδελφότητα του Αγίου Τάφου.
Μετά τη χειροτονία του, διακόνησε αρχικά στο Μετόχιο της Ιερουσαλήμ στο Ταγκανρόγκ όπου διδάχθηκε τη ρωσική γλώσσα. Με το οφίκιο του Αρχιμανδρίτη υπήρξε στη συνέχεια εκπρόσωπος του Πατριαρχείου Ιεροσολύμων στην Τυφλίδα, και από το 1887 στην Κωνσταντινούπολη. Το 1893, ο Πατριάρχης Γεράσιμος Α΄ τον χειροτόνησε Επίσκοπο Φιλαδελφείας και τον όρισε Πατριαρχικό Βικάριο της Βηθλεέμ. Το 1896 εκπροσώπησε το Πατριαρχείο Ιεροσολύμων στη στέψη του Τσάρου Νικολάου Β΄ στη Μόσχα.
Η Πατριαρχία του
Μετά τον θάνατο του Γερασίμου, στις 10 Ιουλίου 1897 ο Δαμιανός εκλέχτηκε διάδοχός του και ενθρονίστηκε στις 15 Αυγούστου. Σύμφωνα με τους συγχρόνους του, ο Δαμιανός απολάμβανε καθολικό σεβασμό για την άψογη ζωή του και τον ήπιο χαρακτήρα του, αλλά η αυτή η ευγένεια και αναποφασιστικότητά του δεν του επέτρεψε να οδηγήσει κλήρο και λαό με τη δέουσα αυστηρότητα.
Το φθινόπωρο του 1908 ξεκίνησαν διαδηλώσεις του γηγενούς αραβόφωνου ορθόδοξου πληθυσμού στην Παλαιστίνη, με αίτημα ίσα δικαιώματα για Άραβες και Έλληνες, αποδοχή αραβοφώνων σε υπεύθυνες εκκλησιαστικές θέσεις και δημιουργία μικτού κληρικολαϊκού συμβουλίου για τη διαχείριση των υποθέσεων της Ορθόδοξης κοινότητας. Η Ιερά Σύνοδος απέρριψε όλα τα αιτήματα και, καθώς τα μέλη της υποπτεύτηκαν ότι ο Πατριάρχης επιχειρεί κάποιον συμβιβασμό με τους Άραβες, στις 13 Δεκεμβρίου 1908 τον κήρυξαν έκπτωτο, απόφαση που επικυρώθηκε και από το Οικουμενικό Πατριαρχείο και άλλες Εκκλησίες. Τοποτηρητής ανέλαβε ο Αρχιεπίσκοπος Τιβεριάδος Μελέτιος και μετά τον θάνατο αυτού τον Φεβρουάριο του 1909 ο Μητροπολίτης Ναζαρέτ Θεοφάνης. Ωστόσο, ο Δαμιανός δεν θεώρησε ποτέ τον εαυτό του έκπτωτο και δεν υπέβαλε ποτέ παραίτηση. Θυελλώδεις διαδηλώσεις Ορθόδοξων Αράβων ξέσπασαν σε πόλεις της Παλαιστίνης, με αίτημα την επιστροφή του Πατριάρχη, ενώ Έλληνες κληρικοί εκδιώχθηκαν από τη Γιάφα και τη Ναζαρέτ. Ο Ρώσος πρόξενος στην Ιερουσαλήμ Κρουγκλώφ υποστήριξε επίσης τον Δαμιανό. Τελικά, στις 16 Φεβρουαρίου 1909 η Ιερά Σύνοδος ανακάλεσε την αποκήρυξη του Δεκεμβρίου του 1908. Οι διενέξεις οδήγησαν το 1909 στο κλείσιμο της Θεολογικής Σχολής του Τιμίου Σταυρού και στην εκδίωξη δύο ανώτερων μελών της Αγιοταφιτικής Αδελφότητας από τον Δαμιανό: του γραμματέα του Πατριαρχείου Μελέτιου Μεταξάκη και του πρύτανη της Θεολογικής Σχολής Χρυσόστομου Παπαδόπουλου.
Κατά τη διάρκεια του Α΄ Παγκοσμίου Πολέμου, η ανεξαρτησία των θρησκευτικών κοινοτήτων ανεστάλη, οι Χριστιανοί επιστρατεύτηκαν και η οικονομία της περιοχής επλήγη. Η πείνα και η χολέρα οδήγησαν σε απώλεια χιλιάδων ζωών. Το φθινόπωρο του 1917, οι εχθροπραξίες έφτασαν στο παλαιστινιακό έδαφος. Τον Νοέμβριο, όταν το μέτωπο πλησίαζε στα Ιεροσόλυμα, οι Τούρκοι συνέλαβαν τον Δαμιανό και τον εκτόπισαν στη Δαμασκό. Μέχρι το φθινόπωρο του 1918, η Βρετανία είχε καταλάβει ολόκληρη τη Μέση Ανατολή και με υποστήριξη των βρεταννικών αρχών ο Δαμιανός επέστρεψε στην έδρα του στις 23 Δεκεμβρίου 1918. Δυο ακόμη κρίσεις έλαβαν χώρα το 1920 και το 1924. Αντιλαμβανόμενος τη νέα κατάσταση, ο Δαμιανός διατήρησε καλές σχέσεις με τις βρεταννικές αρχές και προσέγγισε την Αγγλικανική Εκκλησία. Το 1925 επισκέφθηκε το Λονδίνο για να γιορτάσει την 1600ή επέτειο από τη σύγκληση της Α΄ Οικουμενικής Συνόδου.
Στις 9 Ιουλίου 1929, ο Πατριάρχης υπέστη εγκεφαλικό επεισόδιο, προσβλήθηκε από ημιπληγία και έκτοτε παρέμενε κλινήρης. Απεβίωσε στις 14 Αυγούστου 1931.
Παραπομπές
Κατηγορία:Πατριάρχες Ιεροσολύμων
Ισλανδικές βουλευτικές εκλογές (2016)
Βουλευτικές εκλογές διεξήχθησαν στην Ισλανδία, στις 29 Οκτωβρίου 2016. Η αρχική ημερομηνία διεξαγωγής τους ήταν πριν από τις 27 Απριλίου 2017 ή ακριβώς την ημερομηνία εκείνη (27/4/2017), όμως έπειτα από τις  αντικυβερνητικές διαδηλώσεις του 2016, ο κυβερνών συνασπισμός ανακοίνωσε ότι οι πρόωρες εκλογές θα διεξαχθούν "το φθινόπωρο".
Μια νέα κυβέρνηση συνασπισμού σχηματίστηκε στις 10 Ιανουαρίου 2017, αποτελούμενη από το Κόμμα της Ανεξαρτησίας, το Κόμμα Μεταρρύθμισης και το Λαμπρό Μέλλον, με τον Μπιάρνι Μπενέντικτσον να γίνεται πρωθυπουργός στις 11 Ιανουαρίου 2017.
Πλαίσιο
Στις αρχές Απριλίου 2016, έπειτα από τις αποκαλύψεις των Εγγράφων του Παναμά διέρρευσαν πληροφορίες από το δικηγορικό γραφείο Mossack Fonseca σχετικά με τις οικονομικές συναλλαγές του τότε πρωθυπουργού Σίγκμουντουρ Νταβίντ Γκουνλάουγκσον (Προοδευτικό Κόμμα) και της γυναίκας του. Αποτέλεσμα ήταν να υπάρχουν εκκλήσεις για επίσπευση των εκλογών από την αντιπολίτευση, τα μέλη της οποίας σχεδίαζαν να καταθέσουν πρόταση μομφής. Ακολούθησαν μαζικές διαδηλώσεις που ζητούσαν από τον πρωθυπουργό να παραιτηθεί. Αν και ο Γκουνλάουγκσον είχε δηλώσει ότι δεν είχε καμία πρόθεση να παραιτηθεί, προφανώς παραιτήθηκε στις 5 Απριλίου. Ωστόσο, αργότερα αναφέρθηκε από το γραφείο του πρωθυπουργού ότι είχε λάβει μόνο μια προσωρινή άδεια απουσίας από τα καθήκοντά του. Ο αντιπρόεδρος του Προοδευτικού Κόμματος, Σίγκουρντουρ Ίνγκι Γιόχανσον, έγινε πρωθυπουργός την ίδια μέρα.
Εν συνεχεία ο πρόεδρος της χώρας  Όλαφουρ Ράγκναρ Γκρίμσον, δήλωσε ότι θα συνομιλούσε με τα δύο κόμματα του συνασπισμού,το  Προοδευτικό Κόμμα και το Κόμμα της Ανεξαρτησίας, πριν εξετάσουν το ενδεχόμενο να προκηρύξουν νέες εκλογές. Τα κόμματα της Αντιπολίτευσης συνέχισαν να πιέζουν για τη διενέργεια νέων εκλογών. Στις 6 Απριλίου ο πρωθυπουργός ανακοίνωσε, "Αναμένουμε εκλογές το φθινόπωρο." Στις 11 Αυγούστου ο Μπιάρνι Μπενέντικτσον συναντήθηκε με τα κόμματα της αντιπολίτευσης και αργότερα ανακοίνωσε ότι οι εκλογές θα διεξαχθούν στις 29 Οκτωβρίου 2016.
Τα συμμετέχοντα μέρη
Η τελική προθεσμία για τα κόμματα να υποβάλουν αίτηση για συμμετοχή στις κοινοβουλευτικές εκλογές ήταν η 14η Οκτωβρίου του 2016.
Εκστρατεία
Ο Σιγκούρντου Ίνγκι αντικατέστησε τον Σίγκμουντουρ Νταβίντ στην ηγεσία του Προοδευτικού Κόμματος στις 2 Οκτωβρίου 2016.
Το Κόμμα των Πειρατών ανακοίνωσε στις 16 Οκτωβρίου 2016 ότι δε θα ελάμβαναν μέρος στις μετεκλογικές διαπραγματεύσεις για το σχηματισμό κυβέρνησης συνασπισμού είτε με το Προοδευτικό Κόμμα ή το Κόμμα της Ανεξαρτησίας.
Αποτελέσματα
Στις εκλογές σημειώθηκε το χαμηλότερο ποσοστό συμμετοχής στην ισλανδική πολιτική ιστορία.
Σχηματισμός κυβέρνησης
Κανένα από τα δύο κύρια μπλοκ του απερχόμενου συνασπισμού του Κόμματος της Ανεξαρτησίας και του Προοδευτικού Κόμματος, ή η κέντρο-αριστερή αντιπολίτευση (Αριστερο-Πράσινοι, Πειρατές, Λαμπρό Μέλλον και Σοσιαλδημοκράτες) — δεν εξασφάλισε την απόλυτη πλειοψηφία, αφήνοντας το νέο κεντρώο κόμμα Μεταρρύθμιση να έχει πολλές πιθανότητες να διαμορφώσει τις εξελίξεις.
Ο ηγέτης του Κόμματος της Ανεξαρτησίας Μπιάρνι Μπενέντικτσον, εξέφρασε την προτίμησή του για έναν συνασπισμό τριών κομμάτων, χωρίς όμως να αναφέρει ποια θα ήταν εκείνα τα τρία κόμματα. Το Κόμμα των Πειρατών πρότεινε πεντακομματική κυβέρνηση συνασπισμού με το Αριστερό-Πράσινο Κίνημα, τους Σοσιαλδημοκράτες, το Λαμπρό Μέλλον και τη Μεταρρύθμιση, έχοντας προηγουμένως αποκλείσει την συνεργασία με οποιονδήποτε από τους δύο εταίρους του απερχόμενου συνασπισμού. Το Κόμμα των Πειρατών στη συνέχεια, πρότεινε μια κυβέρνηση μειοψηφίας με τη συμμετοχή του Αριστερού-Πράσινου Κινήματος, του Λαμπρού Μέλλοντος και της Μεταρρύθμισης, με εξωτερική υποστήριξη από τον εαυτό τους και τους Σοσιαλδημοκράτες, για να απλοποιηθεί η διαδικασία σχηματισμού κυβέρνησης.
Ο ηγέτης της Μεταρρύθμισης απέκλεισε μια τρικομματική κυβέρνηση συνασπισμού με το Κόμμα της Ανεξαρτησίας και τους Προοδευτικούς. Δεν απέκλεισε όμως τη συνεργασία με τον κεντροαριστερό συνασπισμό.
Στις 2 Νοεμβρίου, Ο Πρόεδρος Γκούντνι Θορλάσιους Γιοχάνεσον έδωσε την εντολή στον Μπιάρνι να σχηματίσει μια κυβέρνηση πλειοψηφίας. Στις 11 Νοεμβρίου, το Κόμμα της Ανεξαρτησίας, η Μεταρρύθμιση και το Λαμπρό Μέλλον ξεκίνησαν επίσημα συνομιλίες για το σχηματισμό κυβέρνησης συνασπισμού, όμως τα τρία κόμματα δεν κατάφεραν να συμφωνήσουν σε νέο και βασιζόμενο στις αγορές σύστημα για αλιευτική ποσόστωση και για τη διεξαγωγή ενός δημοψηφίσματος για την ΕΕ.
Στις 17 Νοεμβρίου, έλαβε εντολή σχηματισμού κυβέρνησης πλειοψηφίας, η αρχηγός της Αριστεράς-Πρασίνων, Κατρίν Γιακομπσδότιρ. Η Κατρίν ξεκίνησε συνομιλίες με τη Μεταρρύθμιση, το Λαμπρό Μέλλον, τους Πειρατές και τους Σοσιαλδημοκράτες, και στις 19 Νοεμβρίου τα πέντε κόμματα συμφώνησαν να αρχίσουν επίσημες συνομιλίες για τον σχηματισμό κυβέρνησης συνασπισμού. Στις 24 Νοεμβρίου οι συνομιλίες κατέρρευσαν και η Κατρίν παρέδωσε την εντολή.
Στις 2 Δεκεμβρίου η εντολή για κυβέρνηση πλειοψηφίας δόθηκε στην επικεφαλής του Κόμματος των Πειρατών, Μπιργκίτα Γιονσδότιρ. Οι Πειρατές δεν ήταν σε θέση να σχηματίσουν κυβέρνηση και ο Πρόεδρος επέλεξε να μην δώσει νέα εντολή για τον σχηματισμό κυβέρνησης, αλλά ζήτησε από τους αρχηγούς των κομμάτων να συζητήσουν το θέμα ανεπίσημα.
Στις 2 Ιανουαρίου 2017, το Κόμμα της Ανεξαρτησίας άρχισε επίσημες συνομιλίες για μια πιθανή συμφωνία συνασπισμού με την Αναγέννηση και το Λαμπρό Μέλλον. Τελικά, ένας νέος συνασπισμός σχηματίστηκε στις 10 Ιανουαρίου 2017 μεταξύ του Κόμματος της Ανεξαρτησίας, των Μεταρρυθμιστών και του κόμματος Λαμπρό Μέλλον με τον Μπιάρνι Μπενέντικτσον να γίνεται πρωθυπουργός στις 11 Ιανουαρίου 2017.
Παραπομπές
2016 βουλευτικες
Ανδρέας Ανδρεόπουλος
Ο Ανδρέας Ανδρεόπουλος (γεν. 29 Αυγούστου 1964) είναι Έλληνας ηθοποιός.